ปัญหา : ซอยรัชดาภิเษก31 แยก 1 รวมทั้งซอยใน กทม ไม่มีการดูแลความสะอาด การจัดการขยะต้นไม้ บริเวณ หน้าบ้าน ส่งผลให้ 1.ผู้ที่อยู่ในซอยร่วมกันเดือดร้อนในการสัญจรไปมา เนื่องจากขยะและต้นไม้ กิ่งไม้ ใบไม้ งอกยาวล้ำมาหน้าบ้านในพื้นที่ถนนซอย   2.ต้นไม้ใหญ่เติบโต สูงพันสายไฟฟ้า เสี่ยง ไฟฟ้าลัดวงจร ไฟไหม้ (กฟน. ผู้ประกอบธุรกิจโทรศัพท์ internet ควรตรวจสอบบ้าง) 3• ผู้เช่าบ้าน ประกอบธุรกิจที่อาจจะไม่ได้ขออนุญาตตาม กฎหมาย และเสี่ยงกับการเกิดไฟไหม้และการสูญเสียชีวิตทรัพย์สินของผู้อยู่อาศัยในซอย  เช่น ในซอยรัชดาภิเษก 31 แยก 1  _มีการเปิดธุรกิจซักอบผ้า ที่มีถังแก๊สขนาดใหญ่แบบอุตสาหกรรมจำนวนหลายถัง _บ้านติดกันทำธุรกิจประกอบเฟอร์นิเจอร์ ทิ้งเศษไม้ เศษวัสดุกระป๋องสี ทินเนอร์ ไว้หน้าบ้านบนพื้นที่ถนนซอยเป็นกองสูงเกือบระดับกำแพง อาจเป็นเชื้อเพลิงติดไฟได้หากมีใครทิ้งก้นบุหรี่ลงไป  สาเหตุ :   1.เจ้าของบ้าน และ/หรือผู้เช่า ไม่มีความรับผิดชอบต่อการจัดการขยะ การปล่อยให้ต้นไม้งอกหน้าบ้าน บริเวณหน้าบ้านตนเอง   2. พนักงานเก็บขยะ รถขยะ ไม่สามารถเข้าถึงซอยลึกๆ เจ้าของบ้านท้ายซอยต้องแก้ปัญหาโดยขนขยะออกมาทิ้งที่จุดรวมขยะบนริมถนนแทน  3. ไม่มีกฎหมายกำกับดูแลให้ประชาชนต้องเคร่งครัดในการรับผิดชอบการจัดการขยะ ต้นไม้ วัชพืช ในบริเวณบ้านและหน้าบ้านของตนเองที่ชัดเจน     เสนอแนวทางแก้ไข : 1.ควรมี กฎหมายบังคับใช้ ให้ทุกบ้านดูแลความสะอาดพื้นที่ ตัดแต่งกิ่งไม้ บริเวณถนนซอยหน้าบ้าน ,ห้ามมีถังแก๊อุตสาหกรรม ขนาดเกินกว่าจำนวนที่อาจอันตรายต่อชุมชนในซอยพื้นที่อยู่อาศัย เพื่อจะได้ไม่ไปละเมิดสิทธิส่วนบุคคลของผู้อื่น   2.ควรมีบทปรับ เจ้าของบ้าน/ผู้เช่าที่เหมาะสม 3.ควรสื่อสาร กฎหมาย ที่เกี่ยวข้องและบังคับใช้อย่างเคร่งครัด         กรุณาส่งเจ้าหน้าที่มาสังเกตการณ์ที่ซอยรัชดาภิเษก 31 แยก 1  เพื่อพิจารณาข้อเท็จจริงตามที่ร้องเรียน ตรวจสอบใบอนุญาตประกอบธุรกิจ และจัดการแก้ปัญหา จะเป็นประโยชน์ต่อคุณภาพชีวิตของประชาชนและการป้องกันโอกาสเกิดเพลิงไหม้ในซอย   กรุณาอย่าเปิดเผยข้อมูลผู้แจ้ง เพื่อป้องกันการคุกคามกลั่นแกล้งจากผู้ประกอบธุรกิจที่ถูกร้องเรียน
ขอบคุณเจ้าหน้าที่ทุกท่านมากค่ะ